बेटी बचाओ-बेटी पढ़ाओ के लिए ली शपथ
बेटीबचाओ बेटी पढाओ अभियान को लेकर राज्य भ्रमण पर निकले बीके भारतीय, नीता बेटी किम का रविवार को तारानगर पहंुचने पर थाने के सामने विप्र युवा मंच पुलिस स्टाफ ने स्वागत किया। बाद में थाना परिसर में बेटियों को बचाने को लेकर युवाओं ने शपथ ली। दो दर्जन लोगों से शपथ-पत्र भी भरवाए गए।
एसएचओ संदीप शर्मा ने कहा कि बेटियां भगवान की अनमोल देन है। गर्भस्थ शिशु सरंक्षण समिति की सरिता सरावगी ने कहा कि बेटियों को बचाने पर ही भविष्य की कल्पना की जा सकती है। बेटियों के बिना संसार अधूरा है।
विप्र युवा मंच के हरीश धेरड़ ने कहा कि युवा भी इस अभियान में अपनी भागेदारी निभाए। गायत्री परिवार के नोरंगसिंह कस्वा ने बेटियों को साक्षर कर दो घरों के रोशन होने की बात कही। कार्यक्रम के दौरान यातायात प्रभारी जितेंद्रसिंह ने युवाओं को यातायात नियमों की जानकारी दी। इस मौके पर जयमाल सिंह चौहान, भगवती प्रसाद शर्मा, महेंद्र सरावगी, विनोद बंसल, मनोज सिंह, विजेंद्र शर्मा, हैड कांस्टेबल मदन सिंह एएसआई किशनलाल टांडी आदि मौजूद थे।
तारानगर. तारानगर थाना परिसर में में बेटी बचाओं की शपथ लेते युवा,आयोजक पुलिस कर्मी।
hin_Deva hin_Deva hin_Deva hin_Deva bho_Deva